Alt fra prinser og prinsesser til farlige dyr og superhelte gik i dag optog i Aalborgs gader. Dagens karneval begyndte med optog til Kildeparken, der i dag var omdøbt til den fortryllede park. Optoget var mest af alt for børn, men børnenes forældre lod også fantasien og udklædningen få frit løb. En af dem var Leonora Lykke på fem, som var klædt ud som Disney figuren Elsa, og hendes mor Sanne Daugaard, som var iført klovnekostume. - Det er jo en fest hver gang, man er til karneval i Aalborg. Her er en god stemning. Og vi elsker at danse, og her kan vi gøre det, uden folk kigger mærkeligt på os. Siger Sanne Daugaard. Årets karnevalsuge blev skudt i gang fredag med international den internationale parade, og næste lørdag går det løs med det store, folkelige karneval i Aalborg.

Opsummering:
Karnevalsugen i Aalborg er i fuld gang, og i dag var det børnenes tur.